Badi (filem)

Badi merupakan sebuah filem seram Malaysia 2015 arahan Eyra Rahman terbitan Metrowealth Pictures, ditayangkan pada 15 Oktober 2015.

Sinopsis
Joe (Azwan Kombos), Faiz (Hanif Safuan), Tania (Sharisa Haris) dan Kila (Navilya Husna) merupakan pelajar perubatan yang sedang menjalani latihan praktikal di sebuah hospital.
Mereka telah diberi tugasan untuk menjalankan pemeriksaan anatomi terhadap mayat seorang bidan yang telah mati iaitu Mek Nak (Rashidah Jaafar). Semasa proses pemeriksaan dijalankan, keempat-empat pelajar ini telah melakukan banyak perkara yang melanggar etika seorang doktor dan sesama manusia. Salah seorang pelajar tersebut telah mengambil kesempatan dengan mencuri harta kepunyaan Mek Nak tanpa pengetahuan rakan-rakan lain. Kesan daripada perkara tersebut, terjadilah beberapa perkara misteri selepas mereka terkena badi mayat “Mek Nak”.

Pelakon

Pelakon utama
 Adibah Yunus sebagai SarahMohd Al-Qayum Azizi (19 Oktober 2015). Adiba Yunus kekuatan Badi MSTAR Online. Dicapai pada 30 April 2016.
 Azwan Kombos sebagai Joe
 Hanif Safuan sebagai Faiz
 Sharisa Haris sebagai Tania
 Navilya Husna sebagai Kila

Pelakon pembantu
 Rashidah Jaafar sebagai Mek Nak
 Ayang Abbas sebagai Leha
 Zakaria Zahid sebagai Udin
 Iskandar Nor sebagai Tauke Warung 

Pelakon undangan
 Atikah Suhaime sebagai Isteri Yob
 Hairi Safwan sebagai Yob
 Epy Kodiang sebagai Kawan Yob

Penerbitan dan keluaran
Badi diarahkan oleh Eyra Rahman, ia merupakan filem seram ketiga arahannya selepas Pengantin Malam dan Gudang Kubur. Filem ini ditayangkan pada 15 Oktober 2015 di pawagam seluruh Malaysia.

Ulasan kritis
Nadia Azam dari Malaysiakini menyifatkan Badi ialah sebuah "karya seram suam-suam kuku biarpun tidak banyak pengaruhnya dalam filem, tetapi elemen itu nyata mampu menimbulkan perasaan "seram" malah boleh dikatakan menjadi satu antara kekuatan."Nadia Azam (21 Oktober 2015). Badi filem seram suam-suam kuku Malaysiakini. Dicapai pada 30 April 2016.

Rujukan

Pautan luar

 Badi filem seram suam-suam kuku
 Badi
 Filem Badi Dari MIG Pictures Bakal Menemui Penonton Mulai Oktober 15,2015

Kategori:Filem 2015
Kategori:Filem Malaysia tahun 2015
Kategori:Filem seram Malaysia
Kategori:Filem arahan Eyra Rahman
Kategori:Filem terbitan Metrowealth Movies Production